
[bookmark: _Toc185932559]Kaj je biotska raznovrstnost ?
Biotska raznovrstnost je lahko tudi biološka raznovrstnost, s tujko pa tudi  biodiveziteta. Pomeni raznolikost živih organizmov iz vseh virov – raznovrstnost znotraj vrst, med vrstami, raznovrstnost ekosistemov. Razvoj vrst je bil tekom evolucije zelo dinamičen in občasno prekinjen z obdobji izumiranja vrst in ponovnega vzpostavljanja. Raznovrstnost živega sveta je zelo pomembna za ohranjanje življenja in razvoja človeštva. Zagotavlja vir dobrin (zadovoljevanje prehranskih, zdravstvenih in drugih potreb). V zadnjem obdobju razvoja zemlje je človek močno vplival na ekosisteme in posredno biotsko raznovrstnost. Biotska raznovrstnost na globalnem nivoju se močno zmanjšuje. Podobne trende zaznavamo tudi v Sloveniji, vendar so ti zaenkrat manj izraziti. Raznolikost vrst je v zadnjem obdobju ogrožena predvsem zaradi rasti človeške populacije, vse večjega črpanja naravnih dobrin, poseganje v naravno kroženje snovi….  Obstoj človeka je močno odvisen od normalnega delovanja bioloških sistemov (atmosfera- razmerje C/O, ozonska plast,..). Dejstvo je tudi to da skupno število vrst in sort upada.

[bookmark: _Toc185932560]Dejavniki zmanjšanja raznolikosti in posledično tudi lokalnih sort v kmetijski pridelavi
Pomemben dejavnik, ki vpliva na zmanjšanje raznovrstnosti je povečevanje pridelave enakih sort rastlin (povpraševanje, dobre lastnosti – lažja manipulacija, odpornost, …) in vzporedno s tem opuščanje sort s slabšimi lastnostmi – donosnost, večja občutljivost pri manipulaciji, slabše skladiščenje, …. Tudi specializacija kmetij, lahko prispeva k temu da se opuščajo deli proizvodnje v okviru katere so se v preteklosti pridelovale tudi lokalne sorte. Veliko nevarnost pa predstavlja tudi opuščanje pridelave. 
Lokalne sorte rastlin v kolobarju in pridelavi nadomeščajo produktivnejše sorte z večjimi pridelki in boljšimi ekonomskimi rezultati.

[bookmark: _Toc185932561]Ohranjanje raznovrstnosti v lokalnem okolju, kot tudi splošno
V prihodnje je zelo pomembno ohranjanje ekosistemov in vseh vrst značilnih za posamezni ekosistem (zmanjšanje izgub določenih habitatnih tipov-travniški sadovnjaki, ekstenzivni travniki,…). S tem bomo ohranili genetsko pestrost, ki je pomemben dejavnik pri prilagajanju spremenljivim življenjskim razmeram. Geni prosto živečih in udomačenih vrst nosijo lahko zapise za organske snovi, kot so zdravila, tehnični material, mehanizmi delovanja -robotika…
Pri tem je eden pomembnejših vidikov način rabe prostora, ki lahko močno vpliva na biotsko raznovrstnost. Kmetijstvo je v preteklosti prispevalo k razmahu različnih sort in habitatov in bistveno sooblikuje stanje biotske raznovrstnosti (opuščanje, intenzifikacija, posegi v prostor). Tako je pomemben vidik kmetijske politike v Sloveniji tudi zaščita genskih virov, kot so npr. lokalne sorte rastlin in pasme živali.
Genski viri so nenadomestljiv izvor materiala za kmetijsko rabo rastlin  (žlahtnitelji, pridelava hrane v spremenjenih pogojih…). So lahko zelo pomembni pri nadaljnji usmeritvi trajnostne pridelave hrane. 

[bookmark: _Toc185932562]Identificiranje lokalnih sort in ukrepi za preprečitev izgube le teh
V Sloveniji imamo možnost vpisa lokalnih sort med ohranjevalne ali vrtičkarske sorte v sortni listi Slovenije, ki se objavi enkrat letno. Ker se v zadnjih letih spodbuja ljudi k identificiranju takšnih sort se vpis iz leta v leto povečuje. Hkrati se povečuje tudi povpraševanje po semenih – samooskrbni pridelovalci, tržni pridelovalci ter na drugi strani povpraševanje po pridelkih tovrstnih sort.
Lokalne sorte pri pridelavi hrane lahko prispevajo k pestrosti v ponudbi, pestrosti pridelave v ožjem lokalnem okolju, so lahko izhodiščni material za vzgojo novih sort in posredno prispevajo k ohranjanju pestrosti v kmetijstvu, kot tudi naravnem okolju območja. V preteklosti so imele te sorte večji gospodarski pomen. 
[bookmark: _Toc185932563]Ohranjanje lokalnih sort – ukrepi
Pri ohranjanju lokalnih sort v pridelavi je zelo pomembno zagotavljanje ustrezne ponudbe semena in sadik. Poleg tega bi bile smiselne tudi raziskave  s področja prehranske vrednosti. V praksi je zelo pomembno tudi poznavanje lastnosti posameznih lokalnih sort pri pridelovalcih, saj se s tem pridelovalec lažje odloči za vključitev teh sort v kolobar. Da pa bi tovrstne sorte pridobile večji delež na trgu je pomembo tudi osveščanje potrošnikov in s tem senzibilizacija trga, kar posledično pomeni višje povpraševanje po pridelkih tovrstnih sort rastlin.
Še naprej pa je potrebno dejavnosti usmerjati k iskanju morebitnih še ne odkritih lokalnih  sort in vpis le teh v sortno listo, kot ohranjevalne ali vrtičkarske sorte in v primeru ohranjevalnih sort tudi  hranjenje semena v genski banki.
Več informacij o prijavi vrtičkarske, ohranjevalne ali stare sadne sorte pa si lahko preberete na tej povezavi:  https://www.gov.si/teme/sortna-lista-in-skupni-katalogi-sort/,  kjer so objavljeni postopki za registracijo in tehnični vprašalniki, ki jih je potrebno pri registraciji izpolniti.

[bookmark: _Toc185932564]Travniški sadovnjaki in biotska raznovrstnost
Za travniške sadovnjake je  značilna velika pestrost sadnih vrst in sort ter s tem velika genetska raznolikost, velika vrstna pestrost (živali v tleh, žuželke in ptice v krošnjah, mahovi, lišaji in gobe na deblih dreves). TSA predstavljajo življenjski prostor za določene živalske vrste, koristne domorodne organizme, ki lahko pomagajo pri vzpostavljanju ekološkega ravnovesja v sadovnjaku (biotično varstvo). Travniški sadovnjaki ustvarjajo tudi boljšo mikroklimo ter prispevajo k izgledu tradicionalne podeželske kulturne krajine.
V sled podnebnim spremembam so pomembni pri zaščiti pred močnimi vetrovi, padavinami, držijo zemljino na strmih pobočjih, …TSA predstavljajo blagi prehod med gozdnimi in kmetijskimi površinami, prehod med urbanimi območji in kmetijskimi površinami. V  začetku 20. stoletja je bilo identificiranih več kot 10000 jablanovih sort, mnoge z izrazito lokalnim značajem. Od sredine prejšnjega stoletja pa je prišlo do izrazitega siromašenja variabilnosti jablanovega sortimenta (globalizacija, novi tržni pristopi, …). Zaradi tega in zavedanja da so lokalne sorte neprecenljive vrednosti za prihodnjo trajnostno oskrbo s hrano, so se po svetu pričele ustvarjati genske banke, semen, rastlin, ..,, ki naj bi zaščitile vrste pred izumiranjem. Z žlahtnjenjem so iz obstoječih sort že vzgojili tudi nove sorte. 

[bookmark: _Toc185932565]Nastanek starih sort sadja
V Sloveniji so bile prve najdbe sadja  v okviru paleobotaničnih raziskav na ljubljanskem barju in v okolici Horjula. Še pred  širitvijo rimskega cesarstva so v Evropi poznali avtohtono lesniko. V tretjem stoletju pred našim štetjem je  grk Teofrast odkril nov način širjenja boljših sort - cepljenje sadnega drevja. Valvazor (1689) poroča o več kot sto sortah jabolk, ki so jih pridelovali v graščinskih sadovnjakih na Kranjskem. V 19. stoletju so  za izobraževanje in ustanavljanje drevesnic načrtno skrbele deželne kmetijske družbe. V letu 1817 je v Celovcu izšla prva sadjarska knjiga v slovenščini. To je bil čas številnih sort. V Graški drevesnici so takrat poleg ostalih sort različnih vrst rastlin imeli 850 sort jabolk, v Ljubljanskem botaničnem vrtu pa 300 .
V letu 1910 Pomološko društvo na Dunaju določi glavne sorte za Kranjsko in Štajersko. V tem času so bile za sajenje priporočene poletne sorte beličnik in charlamovsky, med jesenskimi sortami jakob lebel, pisani kardinal in gdanski robač, izmed zimskih sort pa lansberška reneta, dolenjska voščenka, lepocvetka, londonski peping, boskopski kosmač, damasonski kosmač, štajerski mošancelj, baumanova reneta, krivopecelj, kanadska reneta ontario, bojkovo jabolko, bobovec, šampanjska reneta in jonatan. 
Za te sorte se v praksi uporablja  termin stara sorta.  Uveljavil se je za sorte, ki so zastopane na kmetijah do prodora nizkodebelnih dreves in prvih plantažnih sadovnjakov. 
V okviru operacije LOPS se za stare sorte  uporablja termin lokalne sorte. Za nekatere redkejše oziroma  manj poznane  pa ohranjamo lokalna imena.    

SADNE RASTLINE, ki spadajo v okvir lokalnih sort iz Strateškega načrta skupne kmetijske politike 2023-2027 so v  prilogi 3, Uredbe KOPOP, EK, .. in so naslednje:
· breskev: Norman, Veteran; 
· češnja: Briška napoleonka, Brusniška hrustavka, Črna cepika, Denisenova rumena, Francoska, Germersdorfska, Hedelfinška, Karnijevka, Kozanka, Kraljica trga, Majerjeva, Napoleonova, Pavliška, Petrovka, Riversova rana, Schneiders Späte Knorpel, Tarčentka, Vigred, Vipavka, Volovsko srce, Zgodnja iz Marke; 
· hruška: Avranška, Boskova, Društvenka, Dišečka poletna rumena, Fetelova, Formentinka, Goriška figovka, Hardijeva, Junijska lepotica, Klapova, Kleržo, Konferans, Krasanka, Lukasova, Nagovička, Pakhamova, Pastorjeva, Pituralka, Rjavka, Salzburška, Tepka, Trevuška, Vinska moštnica, Zgodnja Moretinijeva, Zimska dekanka; 
· jablana: Ananasova reneta, Bartolenka, Baumanova reneta, Beli zimski kalvil, Beličnik, Bobovec, Bojkovo jabolko, Boskopski kosmač, Carjevič, Carska reneta, Citronka, Damasonski kosmač, Dolenjska voščenka, Gloria mundi, Gorenjska voščenka, Goriška sevka, Grafenštajnc, Harbertova reneta, Jakob Lebel, Jonatan, Kanadka, Kaselska reneta, Klanferca, Koksova oranžna reneta, Krivopecelj, Lepocvetka, Londonski peping, Lonjon, Majda, Mariborka, Ontario, Ovčji nos, Pisani kardinal, Pohorka, Prinčevo jabolko, Priolov delišes, Rdeča škrbotavka, Rdeča zvezdasta reneta, Rdeči astrahan, Rdeči boskop, Rdeči delišes, Rdeči jesenski kalvil, Rdeči ovčji nos, Rožnik, Šampanjska reneta, Špička, Štajerski mošancelj, Štajerski pogačar, Zeleni štetinec, Zlata parmena, Zuccalmaglio reneta, Zvezdasto jabolko, Zvončasto jabolko; 
· leska: Istrska dolgoplodna leska, Istrska okrogloplodna leska; 
· marelica: Domači flokarji, Ogrska marelica, Pišeška marelica; 
· oljka: Buga, Črnica, Mata, Štorta; 
· oreh: Ela, Elit, Haloze, Krka, MB-24, Mila, Petovio, Rače, Rubina, Sava; 
· sliva/češplja: Carska sliva, Čačanska lepotica, Čačanska najboljša, Čačanska rana, Čačanska rodna, Domača češplja, Erzinška, Laška češplja, Valjevka, Zelena renkloda; 
· smokva (figa): Bela petrovka, Flazana, Laščica, Miljska, Pinčica, Sivka, Zelenka; 
· višnja: Gorsemska dvojna, Grofova višnja, Lotova, Šumadinka. 
Ocenjujemo, da je v Sloveniji ohranjenih še okrog 200 lokalnih sort. Na razstavah sadja so jih do zdaj  največ predstavili v Andražu pri Polzeli kar 240 skupaj z alternativnimi sortami sadja, v  Mislinjski dolini do 150, v Kozjanskem parku pa 127. Veliko lokalnih sort je še na Primorskem, Goričkem, v Halozah in še kje. 
Pomembno je, da za te sorte izbiramo optimalne lege, da poznamo odpornejše sorte in za občutljive sorte izberemo pravo lego in tudi pravo nego dreves.  

Eden od pregovorov, ki se nanaša na sadjarstvo je sledeč: »Kjer sadje zori je dosti pridnih ljudi«. Le ta veliko pove o zgodovini slovenskega naroda, saj je v pokrajini na mnogih območjih še vedno veliko sadonosnih dreves.

[bookmark: _Toc185932566]Trženje pridelkov lokalnih sort
V današnjem času je vse več kupcev, ki iščejo domače, dobre in polne okuse, ki jih ni mogoče najti v industrijskih izdelkih, hkrati pa so pozorni na način pridelave in iščejo zdrave izdelke, pripravljene na tradicionalni način.

Zakaj ne bi viškov bogatih in obilnih pridelkov sadja, zelenjadnic, zelišč in poljščin, ki jih poleti in jeseni ne porabimo sproti, predelali in jim na takšen način dodali vrednost in podaljšali rok uporabe. Sadje lahko predelamo v izvrstne sadne izdelke kot so sokovi, suho sadje, jabolčnik…,zelenjavo v zelenjavne vložnine, domače vegete…, poljščine  v mlinske in pekovske izdelke ali v kakovostna olja, pripravimo lahko tudi kislo zelje in kislo repo, pa še kaj bi se našlo. Pa seveda ne smemo pozabiti na mlečne in suhomesne izdelke in izdelke iz medu. 

Pri pripravi izdelkov bodite izvirni, iščite tržne niše, spremljajte trende, poslušajte potrebe kupcev. Velik poudarek namenite darilnemu programu, saj so izdelki s kmetij lahko prekrasna poslovna in osebna darila. Pogoj je kvaliteten izdelek v domiselni in atraktivno oblikovani embalaži. Vaš izdelek naj spremlja zanimiva zgodba, lahko je to način pridelave, tradicija izdelave, navade, s katerimi je izdelek povezan ali stare družinske recepture. 

Če kmetija želi ponuditi zgoraj omenjene shranke in izdelke, mora priglasiti dopolnilno dejavnost, ki pomaga zagotoviti dodatni dohodek na kmetiji, pri čemer izkoristimo razpoložljiva znanja in spretnosti ljudi, naravne pogoje, razpoložljive prostore, kmetijske pridelke ter razpoložljivo opremo in stroje. 

[bookmark: _Toc185932567]Velika izbira dopolnilnih dejavnosti na kmetiji
Vrst dopolnilnih dejavnosti, ki se lahko opravljajo na kmetiji, je veliko, poleg predelave kmetijskih pridelkov lahko nosilec dopolnilne dejavnosti opravlja še storitvene dejavnosti na kmetiji, dejavnosti, povezane s tradicionalnimi znanji na kmetiji, lahko se ukvarja s pridobivanjem in prodajo energije iz obnovljivih virov, s turistično dejavnostjo, z izobraževanjem in drugo.

[bookmark: _Toc185932568]Priglasitev dopolnilne dejavnosti na kmetiji
Nosilec dopolnilne dejavnosti na kmetiji je član kmetije, ki se ukvarja s kmetijsko dejavnostjo, usposobljenost oz. potrebna izobrazba za opravljanje večine dopolnilnih dejavnosti ni več predpisana, uspešno opravljanje dejavnosti pa je povezano z določenim znanjem.

Kmetija, na kateri se opravlja dopolnilna dejavnost, mora imeti KMG-MID številko, določenega nosilca kmetije in najmanj 1 ha primerljivih površin v obdelavi, razen v primeru predelave medu. Za opravljanje dopolnilne dejavnosti na kmetiji mora nosilec dopolnilne dejavnosti pridobiti dovoljenje, ki ga na njegovo zahtevo izda pristojna upravna enota. Kmetija, ki se ukvarja s predelavo živil ali z gostinsko turistično dejavnostjo, mora svoj obrat registrirati tudi na Uradu za varno hrano. Poleg tega se kmetija z dopolnilno dejavnostjo vpiše tudi v Ajpes in na Finančnem uradu RS sporoči, na kakšen način želi odvajati dohodnino od dejavnosti. 


Kmetija ima lahko priglašenih več dopolnilnih dejavnosti, za vse dopolnilne dejavnosti na kmetiji pa velja, da dohodek iz dopolnilnih dejavnosti ne presega 3 povprečne letne plače na zaposlenega v Republiki Sloveniji v preteklem letu, na območjih z omejenimi dejavniki pa ne presega 5 povprečnih plač. 

Nosilec dopolnilne dejavnosti na kmetiji je lahko zavarovan kot kmet, ni pa to pogoj za opravljanje dopolnilne dejavnosti. Tudi pri dopolnilni dejavnosti je potrebno zagotavljati varnost in zdravje pri delu, izdelki morajo biti primerno pripravljeni in označeni, potrebno je izdajati račune ter odvajati davek od opravljene dejavnosti. 
Predpisano je, da mora kmetija zagotoviti najmanj 50 odstotkov količin lastnih surovin, do 50 odstotkov količin pa lahko dokupi z drugih kmetij, ki v tekočem letu vložijo zbirno vlogo. 
Prostor, v katerem se bo izvajala predelava primarnih proizvodov mora biti ustrezen in v skladu z minimalnimi tehničnimi pogoji. 

[bookmark: _Toc185932569]Neposredno trženje 
Izdelki s kmetij, ki nastajajo v okviru dopolnilne dejavnosti, so najpogosteje vezani na neposredno prodajo. Izdelki posamezne kmetije se razlikujejo od izdelkov oziroma ponudbe drugih kmetij in dobro prepoznavni. Vpliv na ceno, ki jo kmet oblikuje sam, je velik, odnos s kupcem, ki je znan, je tesen. 

Neposredna prodaja zahteva veliko zavzetosti, saj so kmetje odvisni od lastne iznajdljivosti, po drugi strani pa omogoča lažje oblikovanje cene, svobodo pri izbiri trga, tesen stik s kupcem in lažjo prilagoditev izdelkov posameznemu potrošniku. 
Trženje je skupek vseh dejavnosti, ki se izvajajo od uvedbe izdelka oz. storitev na trg, promocije, komuniciranja s kupci, do njegove prodaje. Promocija je del trženja in pomeni širjenje pozitivnih informacij o izdelku, storitvi, ponudniku.
Kmetija se sama odloči o uporabi najprimernejših tradicionalnih in sodobnih načinov  trženja.

Klasični načini trženja so predstavitev na sejmih, prireditvah, v lokalnih medijih, sponzorstvo z izdelki oz. pridelki na lokalnem nivoju, organizacija dneva odprtih vrat. Promocija od ust do ust je sicer učinkovita, vendar najpočasnejša oblika. 
Za marsikatero kmetijo bi povezovanje za namene uspešnega trženja bilo zelo smiselno, saj bi tako kmetiji ostalo več časa za ukvarjanje s tehnologijo pridelave in predelave. 

[bookmark: _Toc185932570]Prodaja na domu
Prodaja na domu je zahtevna oblika trženja, ki zaradi kupcev, ki prihajajo na kmetijo, terja veliko časa. Pri taki obliki prodaje ni transportnih stroškov in vpliva konkurence. Za njo je potrebna ugodna lega kmetije. Označevalne table olajšajo pot kupcev do vaše kmetije. 
Kmetija potrebuje urejen prostor za prodajo, ki naj bo urejen tako, da se bodo stranke v njem počutile domače. Stene izkoristimo za predstavitev pridelave, izobesimo tudi priznanja, ki smo jih prejeli za kakovost naših izdelkov. Primerno uredimo dvorišče, predvidimo parkirne prostore za stranke, 

[bookmark: _Toc185932571]Prodaja na tržnici
Prodaja na tržnici poteka v določenem času, ki je določen s tržnim redom. Gre za večje kroženje strank, kar omogoča večji promet v krajšem času. Prodaja na tržnici je hkrati dobra reklama za prodajo na domu. Slabosti se kažejo v odsotnosti s kmetije in slabših možnostih za začetnike na obstoječih tržnicah. Pomembna je lično urejena stojnica. K urejeni stojnici sodi tudi urejenost prodajalca. Z izvedbo degustacije izdelkov stranke lažje povabite do stojnice, da jih prepričate o vaši kvaliteti in lažje navežete stik z neznanim kupcem. Pri prodaji izdelkov po kosih oz. po merah je potrebno imeti s seboj kalibrirani tehnico, za mesne in mlečne izdelke je potrebno zagotavljati hladno verigo. 

[bookmark: _Toc185932572]Sodobne oblike trženja
Nove, sodobne oblike trženja vključujejo širjenje prepoznavnosti in prodajo preko spletnih strani in socialnih omrežij kot so Facebook (Meta), Instagram, You tube… Na začetku se priporoča uporabo omrežja Meta, saj ta doseže največji del Slovencev, ki uporabljajo družbena omrežja. Velik doseg je tudi na Instagramu. kjer so namesto besed v ospredju fotografije in videoposnetki. K objavi se doda kratek zapis, oznako lokacije, osebe. Poleg klasičnih objav lahko objavite tudi Instagram zgodbe, ki so vidne le 24 ur, nato se izbrišejo. 

Verjetno se sprašujete, kaj objavljati, da bo zanimivo za kupce? Zanimivih vsebin je veliko: potek vsakdanjega dela na kmetiji, živali na kmetiji, mladički na kmetiji, lepote v naravi, razgled s kmetije, potek priprave izdelkov, priprava izdelkov za trg, predstavitev darilnega programa, uporaba izdelkov v jedeh, recepture v pisni obliki ali prikazane v videu. Kar je običajna praksa za vas, je za kupca pomemben podatek, kako pridelate oz. pripravite izdelek. Z vsako objavo vas kupci bolje spoznajo in vam bolj zaupajo in na takšen način gradite povezavo s kupci.     
Tukaj so še nišne ali lokalne skupine, ki združujejo ljudi podobnih interesov in zanimanj in dosegajo veliko vidnost objav. Kmetije se lahko vključijo v nišne skupine za povečanje lokalne samooskrbe, kjer se srečujejo ponudniki in kupci lokalnih živil. Nekaj primerov nišnih skupin: Mala tržnica Severne Primorske, Lokalna preskrba Sp. Savinjske doline, Lokalna preskrba Gorenjske in druge.

Ena izmed pomembnih orodij digitalnega trženja je tudi lastna spletna stran kmetije. Na spletni strani kmetije naj bodo predstavljene vsebine, ki so koristne za kupce – kupce želimo izobraževati o naših izdelkih in o njihovi uporabi. Z izdelki ponudimo rešitve za težave kupcev. Spletno stran kmetije lahko obogatite s spletno trgovino, v kateri s fotografijo in ceno predstavite vašo ponudbo oz. izdelke in kupec v spletno košaro nabere izdelke, ki jih želi kupiti.

Za preusmeritev v novo dejavnost je poleg poznavanja pogojev in razpolaganja s finančnimi sredstvi, ki  jih je mogoče pridobiti tudi na različnih razpisih, od vsega najbolj potreben pogum. Naj vas ob tem opogumi dejstvo, da je vedno več kupcev, ki kljub polnim policam v velikih prodajnih centrih cenijo in iščejo domače izdelke s kmetij !

S kvalitetnimi pridelki in izdelki, zapakiranimi v lični embalaži, ki je primerno označena za trg, s potrebnim znanjem o trženju in ob podpori družinskih članov imate veliko možnosti za uspešno prodajo vaših pridelkov in izdelkov. Pomembni so volja, želja in prilagodljivost trgu. 

[bookmark: _Toc185932573]Zaključek
Lokalne sorte kmetijskih rastlin se na območju Slovenije ohranjajo že vrsto let s pomočjo ljudi, ki se zavedajo njihove neprecenljive vrednosti. Kljub temu smo veliko tovrstnih sort rastlin že izgubili, kar nas opominja na to, da ohranitev le teh ni samoumeven proces in da le z aktivnim pristopom k temu izzivu, lahko še naprej ohranjamo našo bogato  kulturno in naravno dediščino. Tako je potrebno še naprej iskati stare lokalne sorte, ki jih morda še nismo odkrili in zavarovati le te pred izgubo. S tem bomo ohranili genetsko pestrost tako v širšem pomenu, kot tudi znotraj posameznih vrst rastlin in v prihodnje lahko le te vključili v pridelovalni proces zaradi njihove posebnosti – zdravje, pridelek,… ali jih vključili v razvoj novih sodobnih sort na katerih bo v prihodnje temeljila pridelava hrane in prehranska varnost. Lokalne sorte pomembno prispevajo tudi k raznolikosti ponudbe hrane, predvsem na lokalnem nivoju, ki je tudi eden od pomembnejših vidikov zdrave sodobne prehrane ljudi. Ohranitev lokalnih sort kmetijskih rastlin je zato širšega družbenega pomena in vključuje tako kmete, ki le te neposredno pridelujejo, kot tudi potrošnike in znanstveno raziskovalne inštitucije, ki skrbijo za njihov ustrezno hranjenje in varovanje.    




2

image3.png
" | SKUPNA
nSOf'"a"c“a G Y ek

Evropska unija POLITIKA




image1.png
REPUBLIKA SLOVENIJA
MINISTRSTVO ZA KMETIJSTVO,
GOZDARSTVO IN PREHRANO





image2.png
7l

Kmetijsko gozdarska zbornica Slovenije





1                                                                                   Izmenjava znanja in prenos informacij s področja intervencij   kmetijsko okoljsko podnebnih plačil   (K OPOP ) in   lokalnih pasem ter  sort  ( LOPS)   za leto 2024     Tema  17 :   Zakaj  pridelovati lokalne sorte kmetijskih rastlin             Avtor ji :  Mitja ZUPANČIČ, KGZS - Zavod CE , Marija VAUKAN, KGZS - Zavod CE, Vesna  MIHALIČ, KGZS - Zavod CE               Za vsebino je odgovorna Kmetijsko gozdarska zbornica    Slovenije.     Organ upravljanja, določen za izvajanje    Skupni strateški načrt 2023 - 2027 je  Ministrstvo za     kmetijstvo, gozdarstvo in prehrano.       Leto, 2024  

